सनी लिओनी: मला माहिती आहे तू सनीच आहेस, प्लीज माझ्याशी एकदा बोल ना\nहाच फोन नंबर 26 वर्षांच्या पुनीत अगरवाल यांच्यासाठी डोकेदुखी ठरलाय.

कारण हा पुनीत यांचा फोन नंबर आहे आणि सनी लिओनीचा नंबर समजून आता त्यावर सतत येणाऱ्या फोन कॉल्सनी ते हैराण झाले आहेत. 

YouTube पोस्ट समाप्त, 1

"मला आता स्वप्नंही पडत नाहीत, कारण माझा फोन पहाटे चारपर्यंत खणखणत राहतो," ते सांगतात.

या फोन कॉल्समुळे त्यांच्या आयुष्यात इतकी उलथापालथ झाली आहे की आता या सिनेमामध्ये बदल करून फोन नंबरच्या ऐवजी 'बीप' ऐकू यावा, यासाठी ते कायदेशीर पावलं उचलण्याच्या तयारीत आहेत. 

पूर्वी पोर्न स्टार असलेली सनी लिओनी गेल्या काही वर्षांमध्ये बॉलिवुडमध्ये स्थिरावली आहे. एक 'सेक्स सिम्बॉल' म्हणून तिच्याकडे पाहिलं जातं. 

म्हणूनच सिनेमातला फोन नंबर खरा मानून त्यावर लोक फोन करत आहेत. 

पुनीत अगरवाल यामुळे हैराण झाले आहेत, "त्यांनी (फिल्म निर्मात्यांनी) फोन करून हा नंबर प्रत्यक्षात अस्तित्वात आहे का, हे तपासून घ्यायला हवं होतं." बीबीसी हिंदीच्या भूमिका राय यांच्याशी बोलताना त्यांनी सांगितलं.

अर्जुन पतियालाचे दिग्दर्शक रोहित जुगराज यांनी यावर प्रतिक्रिया द्यायला नकार दिला.

हा सिनेमा प्रदर्शित झाल्यापासून गेला आठवडाभर अगरवाल यांना ना काम करता आलंय, ना त्यांना शांतपणे जेवता किंवा झोपता आलं.

आणि अनेक वर्षांपासून त्यांच्याकडे असलेला हा नंबर ते बंद करून टाकू शकत नाहीत. ते म्हणतात, "या नंबर माझ्या व्यवसायाशी निगडीत आहे आणि माझ्या सगळ्या जुन्या मित्रांकडेही हाच नंबर आहे."

ज्या दिवशी ही फिल्म रिलीज झाली त्याच दिवशी त्यांना पहिला कॉल आला. फोन करणाऱ्याला सनी लिओनीशी बोलायचं होतं. आणि हा राँग नंबर असल्याचं अगरवाल यांनी सांगितल्यावर त्याचा यावर विश्वास बसला नाही.

वैतागून अगरवाल यांनी शेवटी फोन कट केला. 

"पहिले दोन - तीन, अगदी 10 कॉल्स आले तेव्हाही मला असं वाटत होतं, की कोणीतरी माझी थट्टा करतंय. मला वाटलं माझा एखादा मित्र हे करत असावा."

पण हे कॉल्स येतच राहिले. आणि प्रत्येक कॉलर सारखाच प्रश्न विचारायचा, "मी सनी लिओनीशी बोलू शकतो का?"

अनेक कॉलर्सनी फिल्मचा उल्लेख केल्यानंतर नेमकं काय घडतंय हे त्यांच्या लक्षात आलं. "म्हणून मग मी तो सिनेमा पाहिला आणि त्यामध्ये खरंच माझा नंबर होता. यामध्ये कॉल करणाऱ्यांचा दोष नाही. त्यांनी खरंच माझा नंबर देऊन टाकला."

पुनीत अगरवाल यांना सतत कॉल येत राहतात.

त्यांनी पोलीस तक्रार करण्याचाही प्रयत्न केला...\n\ntl;dr:
अर्जुन पटियाला या सिनेमात सनी लिओनीने भूमिका वठवली आहे. या चित्रपटाच्या दृश्यात ती तिचा फोन नंबर एका जणाला देते. पण हा नंबर खरा आहे आणि लोक सनीचा नंबर समजून यावर कॉल करत आहेत.